kardosdrur/scandi-wiki huggingface dataset:
Star Trek (film fra 1979)

Star Trek er en amerikansk science fiction-film fra 1979, instrueret af Robert Wise.

Medvirkende 
 William Shatner som James T. Kirk
 Leonard Nimoy som Spock
 DeForest Kelley som Dr. Leonard McCoy
 James Doohan som Montgomery "Scotty" Scott
 George Takei som Hikaru Sulu
 Walter Koenig som Pavel Chekov
 Nichelle Nichols som Nyota Uhura
 Majel Barrett som Dr. Christine Chapel
 Grace Lee Whitney som Janice Rand
 Persis Khambatta som Lt. Ilia
 Stephen Collins som Willard Decker
 Mark Lenard som klingon kaptajn

Eksterne henvisninger 

 
 

Amerikanske film fra 1979
Film
Science fiction-film fra USA
Film instrueret af Robert Wise
Ingeborg Vinther

Ingeborg Helena Vinther (født Joensen, 11. maj 1945 i Vágur) er en tidligere færøsk fagforeningsleder og politiker (Javnaðarflokkurin og Verkamannafylkingin).

Hun kommer fra en arbejder-familie i Vágur på Suðuroy, faderen var der, delagtig i opbygningen af fagbevægelsen og det sosialdemokratiske parti, Javnaðarflokkurin. Moderen var hjemmearbejdende husmor med syv børn. Ingeborg Vinther arbejdede på fiskefabrikker på Færøerne og Island i 17 år, hun stiftede familie i Vágur, og tog kurser i pædagogik og ledelse. I 1977 blev hun valgt ind i hovedbestyrelsen i Føroya Arbeiðarafelag, (FA) er Færøernes største lønmodtagerorganisation) som hun sad formand mellem 1980 og 2011. Hun er fagforeningens længst sidende og første kvindelige formand. I Vinthers formandsperiode fik Føroya Arbeiðarafelag blandt andet indflydelse på, at ligeløn for kvinder og mænd blev gennemført i 1977 og at den færøske arbejdsløshedsforsikring af 1992 blev grundlagt. Hun stod også centralt i at etablere den færøske arbejdsformidling, Arbejdsformidlingen (ALS), i 1992.

Vinther har været og er stadig (2015) aktiv i Javnaðarflokkurin. Før valget i 1994 var hun blandt kræfterne i fagbevægelsen som dannede partiet Verkamannafylkingin, i protest mod Javnaðarflokkurins håndtering af Finanskrisen på Færøerne 1989–1995. Vinther blev valgt til Lagtinget for Verkamannafylkingin for valgkredsen Suðuroy, som første kvinde fra denne valgkreds. Vinther var medlem af Lagtingets markedsudvalg, Lagtingets velfærdsudvalg og Lagtingets kulturudvalg. Indre splid gjorde at hun ikke forsøgte genvalg ved valget i 1998. Verkamannafylkinginblev ikke genvalgt og blev opløst efter valget.

Ingeborg Vinther udviklede i sin formandstid Føroya Arbeiðarafelag til et moderne forbund, der er en aktiv modspiller i alle samfundsspørgsmål. Hun er kendt for sin kontante og kompromisløse stil og har synliggjort den færøske kvinde som en aktiv deltager i det offentlige liv.

Noter

Ekstern henvisning og kilde 
 www.kvinfo

Lagtingsmedlemmer fra Færøerne
Personer fra Vágur
Politikere fra Verkamannafylkingin
Politikere fra Javnaðarflokkurin
Fagforeningsfolk fra Færøerne
Boris Nemtsov

Boris Jefimovitj Nemtsov (russisk: Борис Ефимович Немцов  ; 9. oktober 1959 i Sotji - 27. februar 2015 i Moskva) var en russisk politiker, som var landets vicestatsminister fra 1997 til 1998 med særlig ansvar for energisektoren. Han var medstifter af det russiske parti Unionen af højrekræfter og blev anset for at være en frittalende kritiker af Vladimir Putin. Nemtsov blev skudt og dræbt på åben gade i Moskva 27. februar 2015.. I 2017 blev fem tjetjenere dømt for at have udført mordet, men de nærmere omstændigheder bag organiseringen og bestillingen af mordet mangler dog stadig at blive klarlagt.

Noter

Eksterne links 

Politikere fra Rusland
TransAsia Airways Flight 235

TransAsia Airways Flight 235 var et fly som styrtede ned 4. februar 2015 kort efter takeoff fra Taipei Songshan Airport.

Flyet landede kl. 10.54 lokal tid (kl. 03.54 dansk tid) i Keelung-floden efter at have ramt en taxa og rækværket på en motorvejsbro med den ene vinge.
Af de 58 ombordværende omkom 43 og 15 overlevede.

Videobilleder af det spektakulære flystyrt blev optaget af flere såkaldte dashcams.

Årsagen til flystyrtet antydes af de stedlige myndigheder, at være pilotfejl, hvorfor 71 piloter fra TransAsia Airways efterfølgende er sendt på kursus.

Eksterne links 

 Crazy! TransAsia Flight Crashes Into Keelung River After Takeoff In Taiwan - Youtube 3.februar 2015 (amerikansk tid)
 Passagerfly styrter ned i flod: Mindst 16 dræbt - Ekstrabladet 4. februar 2015
 TransAsia-styrt: Pilot råbte 'Mayday' efter to minutter i luften - Ekstrabladet 4. februar 2015
 Taxa ramt af styrtende fly: Jeg besvimede - Ekstrabladet 4. februar 2015
 Passager før fatal tur: Lad os nyde denne dag roligt og lykkeligt - Ekstrabladet 4. februar 2015
 Taxa ramt af styrtende fly: Chaufføren besvimede af skræk - BT 4. februar 2015
 Redningsleder ved flystyrt: Det ser sort ud for passagererne - DR 4. februar 2015
 Taiwan-fly var på vingerne i under tre minutter - TV2 Nyhederne 4. februar 2015
 Mayday fra cockpittet i taiwansk fly: Motor slukkede kort før flystyrt - DR 4. februar 2015
 Taiwan: 31 er døde efter passagerfly styrter i flod - Information/Ritzau 4. februar 2015
 Dødeligt flystyrt er flyselskabs andet på 6 måneder - Ekstrabladet 4. februar 2015
 Sort boks afslører »mayday« inden fatalt flystyrt - Berlingske 6. februar 2015
 Begge motorer svigtede på Taiwan-fly - DR 6. februar 2015
 Efter sidelæns flystyrt: Alle piloter skal på testkursus - sn.dk 6. februar 2015
 Flere lig fundet efter flystyrt  - Jyllands-Posten/Ritzau 7. februar 2015
 TransAsia piloter er suspenderet: Kunne ikke bestå test - Information/Ritzau 11. februar 2015

Flyulykker og -hændelser i 2015
Flyulykker og -hændelser i Taiwan
Bückeberg

Bückeberg eller Bückeberge er et mittelgebirgeområde mellem Bad Eilsen og Bad Nenndorf i niedersachsiske Landkreis Schaumburg. Det er op til 367 moh., og er en del af Calenberger Bergland, i Weserbergland.

Geografi

Beliggenhed 
Bückeberg ligger mellem Harrl og Deister i den nordlige del af Naturpark Weserbergland Schaumburg-Hameln, mellem byerne Stadthagen mod nord, Bad Nenndorf mod nordøst, Lauenau mod øst, Rehren mod syd, Bad Eilsen mod sydvest og Bückeburg og Obernkirchen mod vest

Topografi og udstrækning 

Den fra sydvest mod norøstgående omkring 20 km lange kam, på mellem 200 og 367 meters højde har kun få toppe som Bückeberg (ca. 367moh.), og Großen Karl (301,7 moh.) ved Reinsdorf. Her svinger kammen mod nord, og ender med forbjergene Münchhausener Berg og Heisterberg ved Beckedorf. Mens de flade nordskråninger går over i den Nordtyske Slette, er der mere stejle sydskråninger til Auetal, hvor Bundesautobahn 2 går.

Bjerge og højder 
Bjerge og højder i Bückeberg sorteret efter højde i meter over havet (m)

Vandløb 
Bückeberg afvandes af talrige bække, der fører til floderne Bückeburger Aue og Rodenberger Aue

Byer og kommuner 
Til byer og kommuner ved Bückeberg hører:

Geologi 
Bückebergs kam består af faste, lyse sandsten, der kaldes Obernkirchener Sandstein, og hører til de bedste sandsten i Europa. Da de bliver sejlet af Weser til Bremen kendes de også under navnet Namen Bremer Sandstein. Den vestlige del af Bückeberg indeholder lersten und stenkul, der tidligere blev udvundet her. I de sydlige egne er der jura-kalk med saltindlejringer. Her findes en saltkilde ved Soldorf.

Naturbeskyttelse 
Mod vest i Heeßer Bergen, ligger det 60 ha store naturschutzgebiet Teufelsbad der blev oprettet i 1975. På højderyggen ligger Landschaftsschutzgebietet Bückeberge på 49,72 km², oprettet i 1985.

Flora og Fauna 
Bückeberg er dækket af blandet bøge og granskov, men der også findes også douglasgran, birk, Ahorn og Avnbøg. Derrudover findes mange plantearter som Dorotealilje, Peberbusk, Gyvel og forskellige Pteridophyta og svampe.

Bückeberg er hjemsted for rådyr,  og vildsvin. Sjældent ses også slørugle, tårnfalk, rød glente, stor hornugle, skovmår og husmår.

Literatur 
 Ernst Andreas Friedrich: Gestaltete Naturdenkmale Niedersachsens, Landbuch-Verlag, Hannover, 1982,

Eksterne kilder og henvisninger 

 Jahn-Bergturnfest Bückeberg – Historie, auf jahn-bergturnfest.de

 Als der Böxenwolf sein Unwesen trieb (PDF-Datei; 31 kB), aus Schaumburger Nachrichten (sn-online.de), vom 8. November 2010, S. 24

Niedersachsens geografi
Bjerge i Tyskland
Mittelgebirge
Dashcam

Dashcam eller dash cam (bilkamera) er det engelsksprogede udtryk for et overvågnings-apparat, som optager videobilleder gennem forruden i biler.

I takt med at prisen på apparaterne er nedadgående og billedkvaliteten opadgående, bliver dashcams mere og mere populære.
Dashcam-optagelser går under populær-begrebet undervågning og kan ses som billistens bevis i en eventuel retssag, som modsvar mod overvågnings-billeder.

Bilkameraer er designet til  at konstant optage video på flytbar hukommelse som SD kort. Når kortet er fyldt overskrives det automatisk men avancerede funktioner som G-sensor forhindre overskrivelse af data hvor bilen kunne være udsat for en hændelse.
Dashcams bruges i dag ofte til at bevise overfor forsikringen samt politiet, hvem der var skyld i en given trafikulykke. 

I mange europæriske lande er det lovligt at køre med Dashcam, man må dog ikke optage personer direkte eller dele video af nummerplader offentligt. I Portugal er det ulovligt at benytte Dashcam.

Særligt udbredte er dashcams i lande, hvor politi-korruption og forsikrings-unddragelse er udbredt.

Omfanget af udbredelsen af dashcams er dokumenteret ved nedstyrtningen af Tjeljabinsk-meteoren 15. februar 2013 og nedstyrtningen af TransAsia Airways Flight 235 4. februar 2015, i henholdsvis Rusland og Taiwan.

Referencer 

Kameraer
Biltilbehør
Overvågning
Molly Sterling

Molly Sterling er en irsk sangerinde. Hun deltog den 27. februar 2015 med nummeret "Playing With Numbers" i den irske forhåndsudvælgelse til Eurovision Song Contest 2015, EuroSong 2015, som var en særudgave af programmet The Late Late Show. Hun vandt konkurrencen og dermed retten til at repræsentere Irland med dette nummer ved Eurovision Song Contest 2015 i Wien.

Kildehenvisninger 

Sangere fra Irland
Irlands Eurovision Song Contest-deltagere
Deltagere ved Eurovision Song Contest 2015
Tiziano Aspetti

Tiziano Aspetti (født 1559 i Padova, død 1606 i Pisa) var en italiensk billedhugger.

Som ganske ung var Aspetti sysselsat i Venedig med dekorative arbejder til dogepaladset og andet, ofte i stor målestok. Da han 1591 tog til Padova, blev hans stil kendelig påvirket af Donatello. Her skabte han en række værker, der hører til datidens bedste dekorative arbejder, fornemmelig relieffer og statuetter; to relieffer til kryptalteret i domkirken (marterscener fra den hellige Daniels levned), statuetterne af San Antonio, Bonaventura og den hellige Ludvig til Santos højalter, den lille Kristus-statue m. v. Fra c. 1604 virkede Aspetti i resten af sit korte kunstnerliv i Pisa.

Kilder 
 

Billedhuggere fra Italien
Italienere i 1500-tallet
Italienere i 1600-tallet
Personer fra Padova
Möðruvallabók

Möðruvallabók er et håndskrift fra ca. 1320-1350 som indeholder teksten til 11 islændingesagaer. For mange af dem er det den ældste og bedste tekstkilde og betragtes som en vigtig kilde til sagalitteraturen. Manuskriptet kendes også som AM 132 fol., som er dets katalognummer i den Arnamagnæanske Samling. 

Håndskriftet indeholder i denne rækkefølge: Njáls saga, Egils saga, Finnboga saga ramma, Sambandsmennenes saga, Kormáks saga, Víga-Glúms saga, Droplaugsønnenes saga, Ölkofra þáttr, Hallfreðar saga, Laksdøla saga og Fosterbrødrenes saga. 

Manuskriptet består af 200 pergamentblade, indbundet i træplader. 189 af pergamenterne er fra 1300-tallet og er skrevet med den samme håndskrift som også findes i seks andre, mindre håndskrifter med kirkelige tekster. Nogle af versene er skrevet med en anden hånd, som kendes fra Jónsbók og andre tekster. Det er antagelig skrevet på Nordisland. Ud over de 189 pergamenter er 11 manglende blade erstattet med yngre blade fra 1600- og 1700-tallet. 

Håndskriftet fik sit navn da det blev trykt i 1880 i bind I af Íslenzkar fornsögur. Navnet har baggrund i at den daværende ejer lagmand Magnus Björnsson skrev sit navn i bogen 3. maj 1628, og stedfæstede den til "Möðruvöllum í Hörgárdal". Magnus' søn Bjørn Magnusson havde håndskriftet med til København i 1684 og gav det til arkivaren Thomas Bartholin. Etfer hans død i 1690 kom skriftet i Árni Magnússons eje. Siden 1974 har det været i Árni Magnússon-instituttet i Reykjavik.

Referencer 

Nordiske sagaer
Litteratur fra Island
Manuskripter
Finn Lynge

Finn Lynge (født 22. april 1933 i Nuuk, død 4. april 2014 i Qaqortoq (Julianehåb)) var en grønlandsk politiker og forfatter. Finn Lynge var søn af Kristoffer Lynge.

Finn Lynge kom som dreng til Danmark for at blive student. Han studerede dansk og fransk på Københavns Universitet og blev katolsk præst i Frankrig, Rom og USA. I 1963 blev han præsteviet som den første grønlandske katolske præst. Siden var han hjælpepræst i nogle år i både Danmark og Grønland. Han lagde imidlertid senere præstegerningen bag sig og bestred i stedet en stribe stillinger i det grønlandske samfund og i hjemmestyrets tjeneste.

Finn Lynge blev 1979 og 1984 valgt for Siumut til EU-Parlamentet som det eneste grønlandske mandat. Hans sæde blev nedlagt ved årsskiftet 1984/85 som følge af Grønlands udmeldelse af EU.

Han var Grønlands repræsentant i ministerråd ved den danske udenrigstjenestes Grønlandsrepræsentation i Bruxelles fra 1993 til 1995.

Frem til 2003 fungerede han som rådgiver ved Grønlands Hjemmestyre i København.

Referencer 

Politikere fra Grønland
Præster fra Grønland
Forfattere fra Grønland
Politikere fra Siumut
Medlemmer af Europa-Parlamentet fra Danmark 1973-1979
Medlemmer af Europa-Parlamentet fra Danmark 1979-1984
Rodenberger Aue

{ "type": "ExternalData",
  "service": "geoline",
  "ids": "Q1439245",
  "properties": {
    "stroke": "#3b78cb",
    "stroke-width": 3} }

Rodenberger Aue er en  28 km lang biflod til Westaue i Niedersachsen, i Landkreisene Schaumburg Hameln-Pyrmont, i Deister-Sünteldalen.

Flodens løb
Rodenberger Aue begýnder som Aue ved Kessiehausen, ovenfor Bakede ved Süntel, ca. 190 moh. Den afvander det østlige Süntel, det vestlige Deister og den nordøstlige del af Bückeberge, tilsammen et areal på von 170 km². Den modtager vand fra talrige  Mittelgebirgebække, og er opstemmet i Rodenberg, Horsten og Rehren, ført under   A 2 ved Lauenau,  under B 65 Bad Nenndorf  og ved  Auhagen under Mittellandkanal.

Ved  Sachsenhagen-Auhagen forener den sig med  Sachsenhäger Aue til Westaue, der ved  Wunstorf-Liethe munder ud i Leine.

Den sjældent mere end 2 meter brede Aue løber gennem Deister-Süntel-dalen fra syd mod nord, og følger dermed et forhistorisk forløb afWeser, der i dag  drejer af før denne dal.

I tidligere tider var der enkelte møller ved floden, og i dag bruges floden til kanotræning.

Større byer ved floden
 Eimbeckhausen
 Lauenau
 Rodenberg
 Bad Nenndorf

Tilløb
 Flöttenbach (Deister)
 Eimbeckhäuser Dorfbach (Deister)
 Walterbach oder Waltershagener Bach (Deister)
 Hülseder Bach (Süntel)
 Meinser Bach (Süntel)
 Riesbach (Bückeberg)
 Pohler Bach (Süntel)
 Altenhäger Bach (Deister)
 Blumenhäger Bach (Deister)
 Schlierbach (Deister)
 Salzbach (Bückeberg)
 Ackersbeeke (Deister)
 Rodebach (Deister)
 Rieper Flahbach (Bückeberg)

Floder i Niedersachsen
Høstborst

Høstborst (Leontodon autumnalis), ofte skrevet høst-borst, er en 10-30 centimeter høj plante i kurvblomst-familien. De gule blomster sidder i 2-3 centimeter brede kurve, der sidder enligt eller få sammen, og de grundstillede blade er glatte eller med få, ugrenede hår. I Danmark er høstborst meget almindelig på lysåbne steder.

Beskrivelse 
Høstborst er en flerårig urt med mælkesaft og trævlerod. Stænglen er normalt grenet, men kun med skælformede blade. Bladene sidder i roset og er lancetformede eller aflange og dybt fligede eller fjersnitdelte. De er glatte eller svagt hårede. Blomsterne er gule med tungeformede kroner og blomsterkurvens bund er uden avner. Frugten er uden næb og har gullig fnok med fjerformede stråler i en enkelt krans.

Udbredelse 
Arten er udbredt i Europa, Nordafrika, Vest- og Nordasien samt indslæbt til Nordamerika.

I Danmark er høstborst meget almindelig på lysåbne, græsklædte steder, fx på tørre bakker og overdrev, langs vejkanter og på fugtige enge, både ferskvandsenge og strandenge. Den findes desuden på tør og mager sandbund i klitter. Den blomstrer i august til oktober.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Cucumber (tv-serie)

Cucumber er en britisk tv-serie fra 2015. Serien følger et homoseksuelt par, som går fra hinanden pga. den ene parts(Henrys) manglende sexlyst. Henry stikker af fra sin ekskæreste Lance og flytter ind hos nogle unge mænd på en adresse, som ikke er godkendt til beboelse, han mister efterfølgende sit job og løber konstant ind i problemer.
Lance er ikke tilfreds med sin og Henrys sexliv, hvilket er grunden til, at der er problemer i forholdet. Han arbejder i et undervandscenter, hvor han falder for en dykker, som er heteroseksuel, men som alligevel er besat af homoseksuelle, som han udtrykker mange negative holdninger om, samtidig med at han svagt gør tilnærmelser til Lance.

Serien bliver vist på Channel 4, den er skabt af Russell T. Davies.
Serien består af 8 episoder, hvor af den første blev vist i Storbritannien d. 22. januar 2015. Den sidste episode bliver vist d. 12. marts 2015. 
Seriens historie bliver også nævnt i serien Banana, som kører sideløbende med Cucumber. Nogle af skuespillerne optræder også i Banana. 
Hvert afsnit af Cucumber varer ca. 45 minutter.

Eksterne henvisninger 
 
 Seriens side på Channel 4

Tv-programmer fra Channel 4
LGBT-relaterede tv-programmer
Britiske tv-serier fra 2010'erne
El Alto International Airport

El Alto International Airport ()  er en international lufthavn placeret ca. 13 km sydvest for La Paz i Bolivia. Lufthavnen er beliggende på den flade Altiplano over La Paz og er verdens højest beliggende internationale lufthavn og den femtehøjest beliggende lufthavn i verden.

Lufthavnen er beliggende i byen El Alto og har været i drift siden begyndelsen af første halvdel af 1900-tallet. Lufthavnen blev moderniseret i slutningen af 1960'erne, hvor landingsbanerne blev moderniseret og en dengang moderne passagerterminal blev åbnet. Den renoverede lufthavn blev taget i brug i 1965.
El Alto lufthavnen var den primære hub for Bolivias tidligere nationale luftfartsselskab Lloyd Aéreo Boliviano, der indstillede flyvningerne i 2007 og er i dag hub for Transporte Aéreo Militar. Lufthavnen er fokusby for det statsejede luftfartselskab Boliviana de Aviación.

Lufthavnen drives af Airport Group International, der i dag er en del af det spanske firma Abertis/AENA.

Udstyr og særlige forhold 
El Alto International Airport er beliggende i 4.061 meters højde og er den højest beliggende internationale lufthavn i verden og den femtehøjest beliggende lufthavn i verden  (de fire øvrige er beliggende i Kinas del af Himalaya). Den ekstreme højde indebærer, at luften er ganske tynd, hvortil kommer at beliggenheden nær ækvator gør luften i 4 km højde forholdsvis varm, hvilket giver luften en forringet bæreevne. Som følge af de fysiske forhold er det derfor nødvendigt at lande fly med forholdsvis høj hastighed, hvilket bl.a. indebærer, at landingsbanerne er meget lange. Den primære start- og landingsbane, 10R/28L, er 4.000 meter lang.

Luftfartsselskaber og destinationer

Noter

Eksterne links 
Aeropuerto Internacional El Alto  på SABSA website
Weather in La Paz – El Alto Airport 

Lufthavne i Bolivia
La Paz
Stivhåret borst

Stivhåret borst (Leontodon hispidus) er en 10-30 centimeter høj plante i kurvblomst-familien. Hele planten, der har ugrenet stængel, er beklædt med stive hår, hvoraf i det mindste nogle er 2-3-grenede. Blomsterne er gule og tungeformede. Frugten har to kranse gullige, fnokstråler.

Udbredelse i Danmark 
I Danmark findes stivhåret borst hist og her på vejkanter, overdrev og høje enge i Østjylland og på Øerne, mens den er sjælden i resten af landet. Den blomstrer i juni til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Kurvblomst-familien
Plettet kongepen

Plettet kongepen (Hypochoeris maculata) er en 30-40 centimeter høj plante i kurvblomst-familien. Den ligner alm. kongepen, men bladene har oftest store brunsorte pletter, de gule blomsterkurve er større (3-4 centimeter i diameter) og også frugtens ydre krans af fnokstråler er fjerformede.

Udbredelse i Danmark 
I Danmark findes plettet kongepen hist og her i Jylland på skrænter og i klitter, mens den er temmelig sjælden i resten af landet. Den blomstrer i juni og juli.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Kurvblomst-familien
Bakketidsel-slægten

Bakketidsel-slægten (Carlina) er en slægt af planter, der består af omkring 20 arter, hvoraf en eller to findes vildtvoksende i Danmark, afhængig af hvordan man klassificerer dem.

Arter 
Danske arter i slægten:
 Bakketidsel (Carlina vulgaris)
 Langbladet bakketidsel (Carlina biebersteinii) – nogen steder betragtet som en underart (Carlina vulgaris subsp. longifolia)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Skærmplante-familien
Riksdagsvalget i Sverige 1911

Riksdagsvalget i Sverige 1911 var valget til den Sveriges Rigsdags Andra kammaren, valget blev afholdt den 10. september 1911. Ved valget blev der anvendt nye valgregler: forholdstalsvalg blev indført, og alle stemmesedler blev påbudt at have en part betegnelse - det var strengt taget derfor første gang svenskerne stemte på partier, selv om de fleste parlamentsmedlemmer allerede havde mere eller mindre udtalt deres partisympatier. Nye afstemningsregler betød også, at antallet af støtteberettigede vælgere gik fra at være omkring 500.000 til lidt over en 1.000.000.

Valgresultat 

Ved valget var 1.066.200 personer stemmeberettiget.

Litteratur 
 Peter Esaiasson (1990). Svenska valkampanjer 1866-1988. Stockholm: Allmänna förlaget. Sid. 128-131. 

Sverige 1911
Politiske valg i Sverige
Bakketidsel

Bakketidsel (Carlina vulgaris) er en 10-50 centimeter høj plante i kurvblomst-familien. Bladene, der har lange torne, er lancetformede eller fligede. De 2-3 centimeter brede blomsterkurve med rødgule kroner sidder få sammen. Frugtens fnok er skinnende og gullig med fjerformede stråler.

Udbredelse i Danmark 
I Danmark findes Bakketidsel hist og her i Østjylland og på Øerne på vejkanter, overdrev og høje enge, mens den er sjælden i resten af landet. Den blomstrer i juli til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Kurvblomst-familien
Rüstringen

Rüstringen var i middelalderen et frisisk landskab, som i dag svarer til Butjadingen, områder som nu er under vand og udgøres af havbugten Jadebusen samt områder i Jeverland i Østfrisland. 

Rüstringen var nært forbundet med to andre landskaber i den østlige del af den ostfrisiske halvø, Östringen og Wangerland. Rüstringen omtales første gang i 787, og omkring år 1200 var det et af de frisiske landskaber, som slog sig sammen i den frisiske frihed. Udsendinge fra de frisiske landskaber kom hver  pinse til Upstalsboom uden for Aurich for at diskutere frisiske rets- og lovspørgsmål. 

Efter den frisiske fred fulgte  høvdingetiden, som prægedes af krig og konflikter. En af de ledende høvdinge var Edo Wiemken den ældre. Rüstringens høvdinge boede på Sibetsburg (nu Wilhelmshaven). Efter et angreb fra Hamborg flyttedes høvdingesædet til borgen i Jever uden for landskabet Rüstringen. 

Dele af Rüstringen ødelagdes ved stormfloder i 1100- til 1400-tallet og forsvandt i havet, det nuværende Jadebusen. Både området øst for Jade og Butjadingen mistede landforbindelsen med det øvrige Rüstringen. Andre dele af det gamle Rüstringen endte med at indgå i Wilhelmshaven, Jever og Varel. Alle dele af Rüstringen kom efterhånden under Oldenburg.

Byen Rüstringen 
Navnet Rüstringen levede videre takket være byen Rüstringen på Jadebusens vestre bred, der oprettedes 1911, men ophørte i 1937, da den indlemmedes i Wilhelmshaven. 

Niedersachsen
Øst-Frisland